Eiskanal

Eiskanal (norsk: Iskanalen) er en kanal i Augsburg i Bayern. Kanalen ble fra midten av 1900-tallet tatt i bruk som arena for slalåm-padling, og var konkurransearena under Sommer-OL 1972.

Eiskanal er en del av det historiske vannreguleringssystemet Kanaler og vannkraft i Augsburg, som Unesco i 2019 oppførte som del av verdensarven. Navnet kommer av kanalens opprinnelige formål som var å tjene som avløp for drivisen i elven Lech. Eiskanal ble allerede på 1940-tallet brukt som arena for kanosport, og det første verdensmesterskapet ble arrangert der i 1957. Kanalen ble sterkt ombygget som forberedelse til padlekonkurransene under de olympiske leker i 1972. Den var i 1972 den første kunstig lagede arena for slalåm-padling.

Kanalen er bestemt som arena for verdensmesterskapet i slalåm-padling i 2022.

Referanser 

Sommer-OL 1972
Idrettsanlegg i Tyskland